**Postpensjonistene i Buskerud**

**Referat fra medlemsmøte på Sundhaugen onsdag 8. september**

Det var 42 personer til stede på møtet.

Skravla går som vanlig, lydnivået er høyt! Det ble servert rundstykker i tillegg til kaffe også dette er helt som vanlig.

Daglig leder av Sundhaugen informerte deretter om gjeldende smittevernregler.

Leder (Jan Dybvik) ønsket oss alle sammen velkommen, deretter tok Liv Fredriksen ordet og presenterte oss for kortreist musikk. Tre Glade Lakser (som nå er to..) fra Fiskum underholdt oss

De åpnet sin «minikonsert» med Min Gitar, en gammel Sven Ingvars låt. Det fortsetter med gode gamle slagere, medlemmene nikker gjenkjennende til de fleste låtene. Veldig bra musikk som det svingte skikkelig av! Trampeklapp, det måtte en ekstra låt til!

Leder informerer om hva som har skjedd i foreningen siden sist det var møte. Dette er det første medlemsmøte i år, og ett helt år siden vi var her på Sundhaugen.

«Ut i det blå» turen gikk som planlagt i juni, det gjorde også Gotland turen i august.

Styret har fungert greit under pandemien, det har blitt gjennomført 4 styremøter hittil i år.

Planen framover:

Vi håper å kunne gjennomføre uformelle medlemsmøter i Hallingdal, Ringerike og Kongsberg.

Dette vil komme i tillegg til våre allerede planlagte medlemsmøter i Drammen området.

Turkomiteen v/ Per:

Julemøte blir også i år på Lampeland Hotell, plass er allerede reservert.

Det er fortsatt ledige plasser på Oktober festivalen.

Vi håper å kunne tilby tur til Flo og Fjære til neste år.

Leder: Vi har bra med midler i kassa, takket være bingopengene til tross for pandemien.

Landsstyremøte ble i år arrangert digitalt, Per og Aud deltok fra Buskerud. Leder deltok også, men var fysisk til stede på hotellet i Lillestrøm i sammen med resten av arbeidsutvalget.

Det var tre hovedinnledninger på møtet:

Et aldersvennlig samfunn ved Anne Berit Rafoss

Postens nye strategier ved HMS direktør Nina Yttervik

Trygdeoppgjøret 2021 ved forbundsleder Jan

Leder informerte også om sammensetningen av det nye styret.

Styret har blant annet hatt nettmøter med alle lokallagene i hele landet.

Pensjonistforbundet har gjort en storartet jobb i forbindelse med trygdeoppgjøret. Det beste oppgjøret ever, men bostøtten har blitt mindre for minstepensjonistene. Nå jobbes det med å endre på dette.

Det ble åpnet for spørsmål fra medlemmene:

Veldig fine turer bla ut i det blå, men litt for lenge mellom matservering

Ros til styret!

Hva er målet med Ut i det blå? Er det overraskelsen eller stedet?

Nettsiden: Ønsker bedreoppdatering om hva som skjer, savner referat fra styremøte mv

Flere ønsker foredrag

Foredraget «Demens» var veldig bra! Er det noe for oss?

Husk å bruke stemmeretten din på Stortingsvalget 2021

Referent Aud Moss (sekretær)

Nesbygda 15.september 2021